<classify> Akizungumza kwa njia ya simu baada ya mchezo wa juzi dhidi ya Coastal Union uliochezwa kwenye Uwanja wa Mwadui Complex, Julio alisema anashukuru kupata pointi tatu muhimu ambazo zimewasogeza juu katika msimamo kwani raundi ya pili, ligi imekuwa ngumu sana.Mchezo ulikuwa mzuri na nimefurahi vijana wangu wamecheza kwa kufuata maelekezo ndiyo maana tumepata ushindi, alisema Julio ambaye timu yake ilifungwa na African Sports, Azam FC ugenini na kulazimishwa sare na Tanzania Prisons nyumbani.Pia Julio alisema Coastal walicheza vizuri na si timu mbaya kwani walizifunga timu za Yanga na Azam FC, ambazo zipo juu kwenye msimamo hivyo wasingekuwa makini wangeweza kupoteza mchezo.Mabao Mwadui FC katika mchezo huo yalifungwa katika dakika ya 26 na 49 na mchezaji Hassan Kabunda na kuifanya Mwadui FC kupata ushindi wa kwanza katika michezo minne iliyopita ya Ligi Kuu. Ushindi huo umeipandisha hadi nafasi ya tano katika msimamo wa ligi hiyo wakiwa na pointi 32 nyuma ya Mtibwa Sugar yenye pointi 33.  <topic>: MICHEZO 